Avigdor Lieberman, Israel se Minister van Buitelandse Sake, het ’n oproep gerig tot die Jode wat hulle in Suid-Afrika gevestig het, om die land te verlaat.
Die uitspraak is kort daarna opgevolg deur Ebrahim Ebrahim se aankondiging dat daar ’n algehele reis verbod na Israel is vir Suid-Afrika se staatsamptenare.
Ek dink dat die verskoning van die Moslems maar net ’n rookskerm is. Die regte rede waarom die Jode moet skuif is omdat dit tyd geword het. Die wat gaan agterbly sal in die minderheid wees en dit sal maklik wees om hulle te beskerm.
Die Israeli geheime diens is nog altyd baie betrokke in Suid-Afrika en hulle sal nie maklik hier skuif nie. Hier leer hulle die Radikale Moslem ken en saam met die huidige regering, is hulle die hele tyd op hoogte wat in die Suid-Afrikaanse Moslem geledere kook.
Die meeste Moslem denominasies is ook nie gevaarlik of radikaal nie en hulle speel ook ’n baie groot rol in die identifisering van radikale elemente wat wêreldwyd vrees inboesem. Nie alle Moslems is op ’n self vernietiging plan nie en die meerderheid soek net so veel na vrede as wat ons dit soek. Die vorige President van Egipte was ’n goeie voorbeeld.
Maar dit is regeringsamptenare wat soms deur hulle eie emosies oorweldig word en geluide maak wat hulle eie voortbestaan bedreig. Die Jode skuif nie omdat hulle bedreig word nie hulle skuif omdat ons ekonomie op die rand van ’n ineenstorting is.